GiliGold/VAD_KnessetCorpus huggingface dataset:
רוני בר-און: אם יעלה שם נוסף, נוסיף אותו, מי בעד אישור ההרכב כפי שהוא?
רוני בר-און: הצבעה בעד – רוב נגד – אין הרכב ועדת המשנה שעניינה קביעת סוגי אמצעי מיגון לאבטחת חברי הכנסת נתקבל.
רוני בר-און: אישרנו גם את העניין הזה.
רוני בר-און: המשך לסעיף ד: קביעת ועדות לדיון בהצעות החוק הבאות, לשם הכנתן לקריאה ראשונה: בקשת חבר הכנסת רשף חן להעברת הצעת חוק הימנעות מהארכת חיים, התשס"ג-2003 (פ/1550)
רשף חן: אני מתנצל על האיחור.
רשף חן: בקביעת ועדות לדיון בהצעות חוק הימנעות מהארכת חיים יש הצעה שלישית שלי, שכבר נמצאת בוועדת עבודה, רווחה ובריאות.
רשף חן: היא הופנתה לשם, כי לא היתה מחלוקת במליאה.
רשף חן: מדובר בפ/1550, ואבקש להחיל עליה גם כן את ההחלטה זו.
רשף חן: זו בדיוק אותה ההצעה.
רוני בר-און: בסדר גמור, אנחנו מחליטים בכפוף לזה שלא תבוא התנגדות מצד יושבי ראש הוועדה הרלוונטיים – אני מניח שלא תבוא התנגדות, אבל מטעמי נימוס - שאנחנו מעבירים גם את הצעתו של חבר הכנסת רשף חן, שמספרה פ/1550 ושעניינה זהה, לדיון באותה ועדה משותפת.
רוני בר-און: בוקר טוב, אני פותח את ישיבת ועדת הכנסת.
רוני בר-און: על סדר היום בקשה לקבוע סדרי דיון בהצעות שהוגשו להביע אי-אמון בממשלה.
רוני בר-און: סיעות העבודה-מימד, יח"ד, חד"ש-תע"ל ובל"ד הגישו ליושב-ראש הכנסת הצעה להביע אי-אמון בממשלה בשל: א.
רוני בר-און: מדיניותה בתחום החברתי והכלכלי – של העבודה-מימד; ב.
רוני בר-און: טיפולה בפרשת המחתרת היהודית – של יח"ד; ג.
רוני בר-און: ההחלטה להאריך את תוקפו של צו האזרחות והכניסה לישראל – של חד"ש-תע"ל; ד.
רוני בר-און: מדיניותה בנושא מתן אזרחות ואישורי שהייה וכניסה לארץ – של בל"ד.
רוני בר-און: נוכח העובדה שהיום אנחנו ערב תשעה באב ולוח הזמנים עמוס, גדוש וצפוף, אני מציע שנחרוג ממנהגנו הרגיל.
רוני בר-און: מעבר לכך שההצעות כולן יידונו במשולב, אני מציע שהזמן לכל מציע יהיה שש דקות, והזמן לכל סיעה – כל סיעה: מהגדולה ביותר ועד הקטנה ביותר – יהיה שלוש דקות.
רוני בר-און: מי בעד ההצעה הזאת, ירים את ידו?
רוני בר-און: אני קובע אפוא שבהסכמה מלאה, פה אחד, נקבע שיהיה דיון משולב.
רוני בר-און: שש דקות לכל מציע, שלוש דקות לכל אחת מהסיעות מהגדולה ועד הקטנה.
רוני בר-און: אדוני המזכיר, אני מבקש לדאוג שזה גם יהיה לוח הזמנים.
רוני בר-און: אין טעם שבכל פעם נאנוס פה הסכמה ונאנוס את הסיעות, ואחר כך במליאה נעשה מעשה אחר.
רוני בר-און: בקשת חה"כ אלי אפללו להקדמת הדיון בהצעת חוק נכסי המדינה (תיקון – תוקף הרשאה לחציבה באבן), התשס"ד-2004, פ/2507
רוני בר-און: הנושא הבא.
רוני בר-און: יש קוורום?
רוני בר-און: שבעה חברים, יש קוורום.
רוני בר-און: הנושא הבא הוא בקשת חבר הכנסת אפללו להקדמת הדיון בהצעת חוק נכסי המדינה (תיקון – תוקף הרשאה לחציבה באבן), התשס"ד-2004.
רוני בר-און: גב' קלעי, יש הסכמה מטעם הממשלה?
אריאלה קלעי: אין.
רוני בר-און: חבר הכנסת אפללו, נא לנמק בקיצור את הדחיפות שבנושא.
אלי אפללו: אדוני היושב-ראש, מכניסתו לתוקף של חוק המכרזים ועד היום, משנת 1992, לא הוסדר שום דבר בקשר למחצבות.
אלי אפללו: אי-הוודאות הנמשכת לגבי הזכויות של המחצבות גורמת לבעלי המחצבות להימנע מרכישת ציוד חדש.
אלי אפללו: זה גורם לנזקים רבים לענף.
אלי אפללו: אי-אפשר להשאיר את אי-הוודאות שקיימת היום.
אלי אפללו: לכן אני מבקש.
רוני בר-און: יש הערות למי מהמשתתפים בעניין הזה?
רוני בר-און: חבר הכנסת פרץ.
עמיר פרץ: אני מברך את חבר הכנסת אפללו על ההצעה שלו.
עמיר פרץ: לצערי, מההצעה הזאת נשמט שמי, אני רציתי להיות אתו כי אני חושב שחשוב שהוא יוביל את ההצעה הזאת, כמי שגר באזור המחצבות.
עמיר פרץ: לכן צירפתי הצעת חוק דומה.
עמיר פרץ: אני חושב שההצעה במקומה.
עמיר פרץ: מדובר באפשרות של פיטורים.
רוני בר-און: מה זה אזור המחצבות?
רוני בר-און: אשתי במשרד לאיכות הסביבה והיא אומרת שכל הארץ מחצבות.
מיכאל גורלובסקי: מחצבה אחת גדולה.
עמיר פרץ: הוא מדבר על המחצבות בצפון, שמפרנסות מאות רבות של משפחות.
עמיר פרץ: המחצבות האלה הן אחד המקומות היפים ביותר, שמראים אחווה בין אזרחים ישראלים – בלי הבדל של דת, גזע ומין.
עמיר פרץ: כולם עובדים בכל הכוח ואני תומך בהצעה.
רוני בר-און: אחרי רבע שעה כולם נראים אותו דבר, בגלל האבק.
רוני בר-און: חבר הכנסת דני יתום ואחריו חבר הכנסת פרוש.
רוני בר-און: אבל בקיצור.
דני יתום: זה לא מסוג ההצעות שבדרך כלל אנחנו עוסקים בהן בבקשה לפטור מחובת הנחה.
דני יתום: בדרך כלל אנחנו עוסקים בדברים שהם אולי יותר רגעיים.
דני יתום: אבל הפטור הזה מחובת הנחה נדרש, ואני תומך בו, כמובן, כי הטיפול בכל עניין המחצבות השתרע על פני תקופה ארוכה מאוד מאוד.
דני יתום: הפתרונות שניתנו עד עכשיו הם פתרונות אד-הוק – פתרונות שלכל אחד מהם קצה של לוח זמנים, וצריך לחדש את הדברים בכל פעם מחדש.
דני יתום: אני חושב שראוי שעניין המחצבות, שהוא ענף די מרכזי, בסך הכול, בכלכלת ישראל –
רוני בר-און: סגור בבקשה את הדלת.
דני יתום: יזכה ליחס הראוי לו.
דני יתום: לכן אני בהחלט תומך בפטור מחובת הנחה.
דני יתום: אני גם תומך בחוק.
רוני בר-און: חבר הכנסת פרוש, אחריו חבר הכנסת אהוד יתום.
מאיר פרוש: אני שואל רק כדי להעיר את תשומת לבו של חבר הכנסת פרץ.
מאיר פרוש: אני מבקש לומר שאולי יש הבדל בין הצעה של אחד מחברי הכנסת שהועלתה, וכל חבר כנסת יכול לבקשה להצטרף להצעת החוק ולהצמיד לה הצעת חוק אחרת; אבל אם אין פטור מחובת הנחה לחבר הכנסת פרץ, יכול להיות שהוא לא יוכל להעלות את זה מחרתיים, אם זה לא מונח פה.
אריה האן: זה לא מונח.
מאיר פרוש: לעבוד עליו פה.
רוני בר-און: בסדר גמור, נמצא לו הפתרון.
מאיר פרוש: אני מעיר את תשומת לבו, כדי שהוא יוכל לפעול.
רוני בר-און: לחבר הכנסת עמיר פרץ אנחנו נמצא פתרון, יש לו מסלול ישיר אצלנו, מה שנקרא.
רשף חן: אני יכול לשאול שאלה?
מאיר פרוש: זה צריך להיות על השולחן.
רוני בר-און: בסדר, אמרתי – גילוי נאות: יש לו מסלול ישיר אצלנו.
רוני בר-און: בבקשה, חבר הכנסת אהוד יתום, אחריו חבר הכנסת רשף חן.
רוני בר-און: חברים, אני מבקש לקצר.
אהוד יתום: אדוני היושב-ראש, היות שבמצבנו הכלכלי אלפים של עובדי מחצבות נמצאים במצב של פיטורים, בהמתנה לכך שיופעלו מחצבות במקומות רבים בארץ – אני רואה לנכון לציין את הצעת החוק של חבר הכנסת אפללו ולתמוך בה – אני רשום כאחד המציעים – וכן לתמוך במתן פטור מחובת הנחה.
עמיר פרץ: זה ערבים ויהודים יחד, חבר הכנסת טיבי.
אחמד טיבי: הוא מדבר בשמי, אלי אפללו.
רשף חן: אני זוכר שהיו דיונים נרחבים בעניין הזה בוועדת החוקה, חוק ומשפט, לפני כמה חודשים.
רשף חן: הייתי אז בדעה שהעמדה שהוצגה על ידי המדינה הייתה לא סבירה.
רשף חן: רציתי לדעת מה קרה.
רוני בר-און: כלום כנראה.
רוני בר-און: אני יכול להגיד לך מהמעקב שלי אחרי העניין הזה: כלום.
רשף חן: שום דבר, השאירו את המצב הזה כפי שהוא?
רשף חן: לא עשו תקנות?
רוני בר-און: כאן הם מוכיחים את ההיפך מהאמירה שכשהם לא עושים כלום הארץ לעולם עומדת – כי כאן הארץ נחצבת בינתיים.
רשף חן: כי אני גם זוכר שהגיעו שם להסכמות ולפשרות.
רוני בר-און: סלח לי – אתה לא יכול לעמוד בדלת כל הזמן ולהפריע לסדר, אני מדבר אליך.
רוני בר-און: אתה לא יכול לעמוד בדלת.
רוני בר-און: אני מבקש ממך לצאת.
רוני בר-און: אני מדבר אליו, הוא עושה לי ככה ביד.
רוני בר-און: צא החוצה, תעשה בחוץ ככה ביד.
רשף חן: אני זוכר שהגיעו שם גם להבנות כלשהן.
רשף חן: מה שמנוסח כאן קצת קיצוני מדי לטעמי, אני אומר זאת לטובת הפרוטוקול.
רוני בר-און: מה אחוז, על זה יהיה דיון.
רשף חן: אני אצביע בעד הפטור על בסיס ההנחה שזה לא קודם, ובמחאה שאני לא תומך בנוסח הנוכחי אלא בעצם קיום הדיון.
רוני בר-און: אף אחד עוד לא עשה פה קונצסיה על החוק כאשר הצביע על פטור מחובת הנחה.
רוני בר-און: זה דבר ידוע, זה יסוד בתהליך.
רוני בר-און: כרגע דנים רק בדחיפות.
רוני בר-און: בחוק דנות או המליאה או הוועדה הספציפית.
רוני בר-און: חברים, תם הדיון.
רוני בר-און: נשמע קודם את סטניסלב שרצ'ביין מהאוצר, בבקשה.
רוני בר-און: שאלתי – עמדת המדינה היא להתנגד, נכון?
סטניסלב שרצ'ביין: אני יודע, אבל עלתה כאן השאלה מה התחדש.
סטניסלב שרצ'ביין: רציתי לספר לחברי הכנסת שבעקבות,
רוני בר-און: יורי, אני יכול לבקש ממך?
מיכאל גורלובסקי: הוא מחזיר לך מאתמול.
סטניסלב שרצ'ביין: בדיונים בוועדת החוקה, חוק ומשפט עברה תקנת פטור 25-29 לנושא המחצבות, שקבעה שתקום ועדה מקצועית בראשות שופט בדימוס, שתבחן את ההרשאות של כל מחצבה ומחצבה.
סטניסלב שרצ'ביין: הוועדה הזאת קמה.
סטניסלב שרצ'ביין: היא מקיימת דיונים.
סטניסלב שרצ'ביין: לכן הנושא של המחצבות כן מוסדר.
סטניסלב שרצ'ביין: כל מחצבה ומחצבה תגיע לוועדה מקצועית בראשות שופט ותקבל מענה.
רוני בר-און: עוברים להצבעה.
רוני בר-און: מי בעד פטור מחובת הנחה להצעת החוק?
מיכאל איתן: רבותי, זאת שערוריה.
רוני בר-און: אנחנו באמצע הצבעה, חבר הכנסת איתן.
רוני בר-און: עליזה, זאת עדיין אמצע ההצבעה.
רוני בר-און: ה צ ב ע ה בעד – רוב נגד – אין נמנעים – אחד
רוני בר-און: אני קובע שברוב דעות, עם נמנע אחד, ניתן פטור מחובת הנחה.
עמיר פרץ: אפשר להעיר הערה?
רוני בר-און: מה ההערה?
אלי אפללו: אם אפשר בתהליך כזה או אחר, עכשיו, לצרף את הצעות החוק.
עמיר פרץ: להצמיד?
אלי אפללו: להצמיד אותן יחד.
רוני בר-און: אני לא יודע, עוד לא ראיתי את הצעת החוק של חבר הכנסת פרץ.
רוני בר-און: חברים.
רוני בר-און: מיקי, אתה מפריע לי.
רוני בר-און: יש לי חדר, מקסים ורחב.
רוני בר-און: חבר הכנסת בריזון, תשתמשו בחדר, הוא לרשותכם, תעשו את כל ההתייעצויות.
רוני בר-און: בקשת הממשלה להקדמת הדיון בהצעת חוק התקשורת (בזק ושידורים) (הוראת (הוראת שעה) (שידור משנה), התשס"ד-2004
רוני בר-און: חברים, יש שתי בקשות של הממשלה לפטור מחובת הנחה.
רוני בר-און: הבקשה הראשונה: הצעת חוק התקשורת (בזק ושידורים) (הוראת שעה) (שידור משנה), התשס"ד-2004, שעניינה הסדר לאור פסיקת בית משפט העליון בתיק "ערוצי זהב" נגד "tele-event", שלפיה העברה של שידור על ידי חברת הכללים מהווה ביצוע פומבי של התכנים ששודרו בשידור המקורי וטעונה הסכמה מראש של בעלי זכויות היוצרים.
רוני בר-און: מי בעד מתן פטור מחובת הנחה להצעת החוק של הממשלה?
רוני בר-און: ה צ ב ע ה בעד – 8 נגד – 5 נמנעים – 1
רוני בר-און: ברוב של שמונה נגד חמישה ונמנע אחד אנחנו מחליטים שניתן פטור מחובת הנחה להצעת החוק של הממשלה בעניין זה.
רוני בר-און: בקשת הממשלה להקדמת הדיון בהצעת חוק סימון כלי רכב (מניעת גניבות) (הוראת שעה) (תיקון מס' 2), התשס"ד-2004 הבקשה השנייה של הממשלה היא לתת פטור מחובת הנחה בהצעת חוק סימון כלי רכב (מניעת גניבות) (הוראת שעה) (תיקון מס' 2).
רוני בר-און: עניינה של ההצעה הוא חובת סימון כלי רכב המנויים בתוספת, שפורקו מן הרכב שלא לשם הרכבתם מחדש ולצורך זיהוים ולאפשרות מעקב אחריהם.
רוני בר-און: נוסף על כך הוא קובע חובות רישום על פעולות מסוימות הנעשות בחלקים המשומשים ומונע עשיית כל פעולה בחלקי רכב שמקורה בשטחי האחריות הפלסטינית.
רוני בר-און: החוק הזה נקבע בשעתו כהוראת שעה לתקופה של חמש שנים, כדי לבחון את אופן יישומו.
רוני בר-און: תוקפו של החוק אמור לפוג מחרתיים, בי"א באב התשס"ג, 29 ביולי 2004.
רוני בר-און: מבקשים להאריך את זה.
רוני בר-און: מי בעד מתן פטור מחובת הנחה להצעת החוק הזאת?
מאיר פרוש: למה נזכרו עכשיו?
רוני בריזון: מישהו נרדם בשמירה.
רוני בר-און: לא באמצע ההצבעה.
רוני בר-און: ה צ ב ע ה בעד – 9 נגד – 5
עמיר פרץ: יש זכות דיבור לנמנעים?
מיכאל איתן: אני, אם יותר לי לבקש רוויזיה על חוק המחצבות.
מיכאל איתן: רוויזיה.
מיכאל איתן: על חוק המחצבות.
רוני בר-און: סיימנו כבר את הדיון.
רוני בר-און: כי עברנו לנושא אחר.
מיכאל איתן: טוב, רוני, אני אעשה לך גם כן את זה.
רוני בר-און: בסדר, תעשה לי.
מיכאל איתן: בכל הכבוד,
רוני בר-און: תעשה לי.
מיכאל איתן: מושחת שכמוך.
רוני בר-און: אתה תתנצל על זה עכשיו כאן.
אחמד טיבי: מפה שמענו את זה.
רוני בר-און: נרשם בפרוטוקול שיושב-ראש ועדת החוקה אמר לי "מושחת שכמוך"?
מאיר פרוש: הוא אמר "בושה".
רוני בר-און: הרב פרוש.
דני יתום: רגע, על מה?
דני יתום: על מה הוא אמר את זה?
אחמד טיבי: הוא ביקש להחזיר את הדיון לתחילת הדיון בהצעה של אפללו.
רוני בר-און: הוא ביקש רוויזיה על חוק המחצבות.
רוני בר-און: אמרתי לו שאין רוויזיה מכיוון שעברנו לנושאים אחרים.
רוני בר-און: הוא אמר: אני אחזיר לך על זה בוועדה – או: בוועדה שלי, לא שמעתי "שלי" –
אחמד טיבי: שלי.
רוני בר-און: אמר: אני אחזיר לך על זה בוועדה.
רוני בר-און: ואמר אז: מושחת שכמוך.
רוני בר-און: ואני מאוד מודה לו על הביטוי הזה.
אחמד טיבי: יכול להיות שכולכם צודקים.
עמרי שרון: ...
רוני בר-און: הנושא הבא על סדר היום,
מיכאל גורלובסקי: ...
רוני בר-און: אני מבין שזה מאוד משמח את חברי האופוזיציה לשמוע דבר כזה בין חברי הקואליציה.
רוני בר-און: ועוד יותר אני מבין שזה משמח חלק מחברי הקואליציה לשמוע את זה בין חברי הקואליציה, אבל אני מציע לכם לפחות להצניע את השמחה הזאת לאיד.
אלי אפללו: יש כאלה שזה מעציב אותם.
רוני בריזון: אדוני היושב-ראש, אני לא חושב שיש פה מישהו שמסכים לשפה כזאת.
יאיר פרץ: משנכנס אב ממעיטים בשמחה.
מאיר פרוש: תשעה באב.
עמיר פרץ: אדוני היושב-ראש,
עמיר פרץ: אני חושב שבכל זאת ראוי שתירשם הערה כלשהי לממשלה, שלא יבואו יומיים לפני.
רוני בר-און: עמיר פרץ, ידידי הטוב, אם הממשלה הייתה באה שלושה ימים לפני הזמן, היא לא הייתה צריכה בקשה לפטור מחובת הנחה.
רוני בר-און: יש לה 48 שעות להניח.
רוני בר-און: ברגע שהיא מבקשת פטור מחובת הנחה, זה תמיד כי היא באה בתוך פחות מהזמן הזה.
רוני בר-און: מה יעזור לנו שנרשום?
עמיר פרץ: אם כך אדוני לא קלע לכוונתי.
עמיר פרץ: התכוונתי שיושב-ראש ועדת הכנסת, בתוקף העובדה שוועדת הכנסת אחראית על עניינים פרוצדורליים אך גם קובעת אווירה כלשהי בכנסת –
עמיר פרץ: ראוי שהכנסת תקבל את זמן הראוי לדון בחוק הזה, ולא יומיים לפני.
עמיר פרץ: זאת לא השאלה הטכנית של חובת הנחה.
רוני בר-און: זאת בעיית היסוד בכל נושא הפטור מחובת הנחה.
רוני בר-און: למרות בעיית היסוד הזאת ראה המחוקק או מתקין התקנות את הסיטואציה שבה הממשלה מתעוררת מאוחר מדי, או חבר כנסת מגלה פתאום שהוא רוצה דחיפות – והוא מצא את שסתום הלחץ לפתור דרכו את הבעיות האלה.
רוני בר-און: אי-אפשר שמצד אחד, כשאתה טוען בעניין המחצבות, להגיד שצריך לתת פטור מחובת הנחה, כי זה דחוף, ולא לתת אפילו לממשלה להתכונן – שיותר קשה לה להתכונן להצעות חוק פרטיות; ומצד שני לתפוס את הממשלה ולומר לה: לא עמדת בלוח הזמנים, או לא גילית שתוקף החוק תם, ואנחנו לא נותנים לך פטור מחובת הנחה.
רוני בר-און: אנחנו יודעים שאנחנו מתעסקים במקרים שבהם אנחנו חורגים מסדר העניינים הרגיל.
עמיר פרץ: אני לא אתווכח.
רוני בר-און: זה לא עניין של ויכוח, ניסיתי להסביר.
עמיר פרץ: אני חושב ששלטון מסוגל לתכנן את צעדיו, ולעומת זאת חברי הכנסת אמורים להגיב על המתרחש בשטח.
עמיר פרץ: יש הבדל עצום בכך.
עמיר פרץ: אבל אני מקבל את סיכומו של היושב-ראש.
דני יתום: יש הבדל בין "אמור" לבין "עושה".
דני יתום: ה.
דני יתום: בקשת יו"ר ועדת הפנים ואיכות הסביבה להעברת הצעת חוק הסדרת מתקני שידור סלולריים, פ/2155, מוועדת הכלכלה לוועדת הפנים ואיכות הסביבה ו.
דני יתום: בקשת יו"ר ועדת הכלכלה להעברת הצעת חוק פיקוח על מקורות של שדות אלקטרו-מגנטיים, התשס"ד-2004, פ/2030, מוועדת הפנים ואיכות הסביבה לוועדת הכלכלה
רוני בר-און: זה בלתי אפשרי, חברים, זה לא ייאמן.
רוני בר-און: כל אחד מנהל שיחה פרטית ואני שומע את כל השיחות.
רוני בר-און: כעת נדון בבקשת יושב-ראש ועדת הפנים ואיכות הסביבה להעביר את הצעת חוק הסדרת מתקני שידור סלולריים מוועדת הכלכלה לוועדת הפנים ואיכות הסביבה; ולעומת זאת – כפי שאומר יושב-ראש הכנסת – בקשת יושב-ראש ועדת הכלכלה להעביר את הצעת חוק פיקוח על מקורות של שדות אלקטרו-מגנטיים, התשס"ד-2004 מוועדת הפנים ואיכותה סביבה לוועדת הכלכלה.
רוני בר-און: מה עם יושב-ראש ועדת הכלכלה?
אתי בן יוסף: הוא לא יגיע.
אתי בן יוסף: כך מסרו לנו.
עידית: אבל אנשי משרד התקשורת כאן.
רוני בר-און: אנחנו יודעים שנציגת משרד התקשורת כאן.
רוני בר-און: אני פונה ליושב-ראש ועדת הפנים ואיכות הסביבה: האם אתה מוכן לגלות את הנדיבות הרגילה שלך ולהמתין עם הדיון עד שיושב-ראש ועדת הכלכלה יהיה כאן?
רוני בר-און: אם תאמר שלא, נפתח בדיון.
יורי שטרן: השאלה היא מתי, כי יש לי ישיבה.
רוני בר-און: אני לא יודע להגיד מתי, גם הוא לא יודע להגיד מתי.
רוני בר-און: ניסיתי לקבל ממנו התחייבות כלשהי, כדי לשחק בסדר היום.
יורי שטרן: אני מבקש לדון בזה עכשיו, כי אני מחזיק את האנשים.
רוני בר-און: אז אני כבר אומר לך שנפתח את הדיון אבל לא נסיים אותו עד שאשמע את יושב-ראש ועדת הכלכלה.
רוני בר-און: בעניין הזה לא אחטוף.
רוני בר-און: אם אתה רוצה לפתוח את הדיון,
מיכאל גורלובסקי: יש לי שאלה.
יורי שטרן: אז אני אפתח.
רוני בר-און: ואז לא נצטרך לחכות לך בפעם שהוא יבוא.
רשף חן: עדיף לך להיות בדיון הבא.
עמיר פרץ: אדוני היושב-ראש, הצבעה לא תהיה?
רוני בר-און: בעניין הזה לא תהיה הצבעה, אבל יהיו היום הצבעות אחרות.
יורי שטרן: כבוד היושב-ראש, אתה לא יודע מתי יושב-ראש ועדת הכלכלה יופיע?
רוני בר-און: אני חושב שאמרתי את זה בצורה הברורה ביותר.
רוני בר-און: עמיר פרץ, הוא יצא – אפשר לקרוא לו רגע?
רוני בר-און: עמיר, אם יושב-ראש ועדת הכלכלה יופיע כל עוד הנושא חי ונסיים את הדיון, אולי תתקיים הצבעה.
רוני בר-און: אתן לך חמש, שבע או עשר דקות התראה.
עמיר פרץ: אני מודה לך על ההתחשבות.
זהבה גלאון: איזה יחס יש פה?
רוני בר-און: בפתיחת הישיבה אמרתי: יש לו פה מסלול מיוחד.
דני יתום: כנראה יש משא ומתן סודי.
זהבה גלאון: יש משהו שאנחנו לא יודעים?
רוני בר-און: הרבה מאוד דברים.
יולי יואל אדלשטיין: לא בתחום שאליו כיוונת.
רוני בר-און: חברים, אנחנו פותחים את הדיון.
רוני בר-און: בבקשה, אדוני יושב-ראש ועדת הפנים ואיכות הסביבה.
יורי שטרן: החברים מציעים לי לעשות זאת כחלק מהדיון הכולל ולא בשני דיונים.
יורי שטרן: אני מוכן לחכות.
רוני בר-און: אתה מוכן לחכות ולא נקיים היום את הדיון?
רוני בר-און: אני מאוד מודה לך על נדיבותך, נדיבותך שהורגלנו בה.
יורי שטרן: אבל זה היום.
יורי שטרן: מה, זה לא היום?
רוני בר-און: אני לא אמרתי שזה יהיה היום.
רוני בר-און: היום יש לנו עוד שעה וחצי דיון במליאה.
רוני בר-און: אני לא אטלטל את הפורום הזה.
יורי שטרן: אם כך יש לי שאלה: יושב-ראש ועדת הכלכלה לא מצא לנכון לבוא כשידע שזה הדיון.
יורי שטרן: למה אתה – לא אני – צריך לחכות למי שלא הגיע לדיון?
רוני בר-און: כי בדרך כלל אני מחכה למי שלא יכול להגיע לדיון מטעמים שאני חושב שהם מוצדקים, כפי שאני מחכה גם לך.
מאיר פרוש: השאלה היא: עד אין סוף?
רוני בריזון: זו אחת מסגולותיו של הבורא.
רוני בר-און: נכון, במבנה של הקבלה.
רוני בר-און: טוב, תחליט בבקשה.
יורי שטרן: אני פונה אליך ואני מבקש מחברי הוועדה: אם זה היום, אני מוכן לחכות, לנהל את הישיבה שלי ולחזור לכאן.
רוני בר-און: יורי, בכל הכבוד, זה לא חשבון עובר ושב.
רוני בר-און: זה שאתה עשית מאמץ והצלחת – אני מאוד מודה לך על כך.
רוני בר-און: כל הוועדה מודה לך על כך.
רוני בר-און: זה שיושב-ראש ועדת הכלכלה עשה מאמץ ולא הצליח – אני צריך להתחשב בזה.
רוני בר-און: זה הכול.
יורי שטרן: ואם הוא לא יופיע גם בפעם הבאה?
רוני בר-און: אז אולי נעשה את זה ביום רביעי, ואולי ביום שני הבא, ואולי ביום שלישי הבא, ואולי ביום רביעי הבא.
רוני בר-און: אני לא יכול לעשות התחייבויות.
עמרי שרון: אתם כיושבי-ראש מתחשבים זה בזה, ואנחנו כאן צריכים לסבול את זה שאתה לא בא והוא לא בא, לפעמים.
יורי שטרן: לדעתה של היועצת המשפטית, והיא נמצאת פה,
רוני בר-און: סלח לי, אני מבקש ממך.
רוני בר-און: אתה מדבר אתי?
רוני בר-און: אתה רוצה חוות דעת של היועצת המשפטית – אתה יודע איפה הלשכה המשפטית, תבקש את כל חוות הדעת.
רוני בר-און: אני מחליט בסדר היום.
רוני בר-און: אילו חשבה שאני לא מחליט נכון, אני מניח שהיא הייתה מעירה לי.
רוני בר-און: מכיוון שלא שמעתי אותה מעירה לי, אני מניח שהיא מסכימה שזה בסמכותי.
יורי שטרן: אני רק מבקש לשים לזה deadline.
יורי שטרן: כלומר שזה לא יהיה בלתי נגמר.
רוני בר-און: אדוני יושב-ראש ועדת הפנים, אני לא מתכוון לעשות סחבת בזה, אני לא מתכוון להיעתר לבקשות שלך בענייני deadline.
רוני בר-און: מנהל את הוועדה – רע, טוב, רע מאוד, לא יודע – כפי שאני מבין.
רוני בר-און: יש כאן יושב-ראש ועדה, ויש לו דיון שהוא לא יכול לצאת ממנו.
רוני בר-און: לא הייתי עושה לך את זה אילו זה היה להיפך.
רוני בר-און: אל תרגיש שמישהו עושה לך תרגיל.
רוני בר-און: לפחות לא עד כמה שאני יודע.
רוני בר-און: אם אזהה שיש פה תרגיל – אני גם יודע לעצור תרגילים.
רוני בר-און: אתה רוצה לקיים את הדיון, נקיים את הדיון.
רוני בר-און: לא תהיה הצבעה עד שחבר הכנסת שמחון לא ידבר.
יורי שטרן: יש טעם?
רוני בר-און: יכול להיות שיש טעם, כי בפעם הבאה, כשהוא יוכל אתה לא תוכל לדבר.
גדעון סער: סיכמת שתתאם עם הממשלה.
רוני בר-און: גדעון, עזוב.
רוני בר-און: יורי, זה בידיך.
רוני בר-און: אתה רוצה להתחיל או אתה לא רוצה להתחיל?
רוני בר-און: טוב, אז בהסכמת יושב-ראש ועדת הפנים ואיכות הסביבה – שאנחנו מודים לו על שעשה את כל המאמצים להתייצב – ובהיעדר יושב-ראש ועדת הכלכלה – שלא היה יכול להתפנות לצורך הדיון – אנחנו מחליטים שלא לקיים את הדיון.
רוני בר-און: נקיים אותו בהקדם האפשרי.
רוני בר-און: חילופין בראשות הוועדה לקידום מעמד האישה וועדת המדע והטכנולוגיה
רוני בר-און: הנושא הבא הוא נושא משמח וחביב.
רוני בר-און: עניינו חילופין.
רוני בריזון: כל הנושאים כאן משמחים וחביבים.
רוני בר-און: כל מי שאיבדו עניין, נא לצאת.
רוני בר-און: אנחנו מודים לכם.
רוני בר-און: חילופי תפקידים בוועדת המדע ובוועדה לקידום מעמד האישה – חבר הכנסת חן, למה כתוב כאן "מעמד האישה"?
רשף חן: כי אני פתוח לכל הכיוונים.
רוני בריזון: יש דעות ויש דעות.
רוני בר-און: קיבלתי את מכתבם של יושב-ראש הקואליציה ויושב-ראש סיעת הליכוד ושל יושב-ראש סיעת שינוי – המכתב משותף – שהוא כהאי לישנה: "נבקשך להביא לדיון והצבעה בוועדת הכנסת המלצה לוועדות הנ"ל לפיהן: 1.
רוני בר-און: בוועדה לקידום מעמד האישה חברת הכנסת אתי לבני תחליף את חברת הכנסת גילה גמליאל בתפקיד יו"ר הוועדה החל מתום המושב הנוכחי".
רוני בר-און: יש כאן תרתי דסתרי: נצטרך לקיים את טקס בחירת היושבת-ראש,
גדעון סער: ביום האחרון, כתבנו.
רוני בר-און: היום אי-אפשר לקיים את הטקס, כי אי-אפשר לקיים את טקס הבחירה וגם לדחות.
רשף חן: ביום האחרון.
גדעון סער: מצוין שם תאריך.
רוני בר-און: כתוב "החל מתום המושב הנוכחי".
רשף חן: אבל כתבנו "ביום האחרון".
רוני בר-און: 4.8.04.
רוני בר-און: הנוסח לא כל כך ברור לי.
רוני בר-און: ההמלצה היא אפוא כזאת: ועדת הכנסת, מכוח תפקידה, תמליץ לפני הוועדה לקידום מעמד האישה להחליף את חברת הכנסת גילה גמליאל בחברת הכנסת אתי לבני, כאשר טקס החילופים והכניסה לתוקף יהיו ביום 4.8.04.
רוני בר-און: ובוועדת המדע והטכנולוגיה חברת הכנסת לאה נס תחליף את חברת הכנסת מלי פולישוק-בלוך בתפקיד יושבת-ראש הוועדה, כאשר את הטקס נקיים היום.
אתי בן יוסף: קבענו ליום רביעי.
רוני בר-און: הערות לעניין הזה?
רוני בריזון: אין הערות.
רוני בר-און: אנחנו מצביעים על כל דבר בנפרד.
רוני בר-און: מי בעד המלצת ועדת הכנסת לוועדה לקידום מעמד האישה, שלפיה חברת הכנסת אתי לבני תחליף את חברת הכנסת גילה גמליאל בתפקיד יושבת-ראש הוועדה מיום 4.8.04?
רוני בר-און: אני קובע אפוא שוועדת הכנסת ממליצה לוועדה לקידום מעמד האישה להחליף את חברת הכנסת גילה גמליאל בחברת הכנסת אתי לבני, מיום 4.8.04.
רוני בר-און: על התנאי הזה, שגם הוועדה תקבל את המלצת ועדת הכנסת, אנחנו כבר מברכים אותך, חברת הכנסת אתי לבני.
רוני בר-און: מי בעד שוועדת הכנסת תמליץ לוועדת המדע והטכנולוגיה להחליף את חברת הכנסת מלי פולישוק בתפקיד יושבת-ראש הוועדה בחברת הכנסת לאה נס, מיום רביעי הקרוב?
רוני בר-און: אני קובע אפוא שגם פה המלצנו לפני ועדת המדע והטכנולוגיה על החילופין כאמור.
רוני בר-און: צום קל.
רוני בר-און: אני מתכבד לפתוח את ישיבת ועדת הכנסת, ישיבה מספר 162.
רוני בר-און: על סדר יומנו שני עניינים: האחד, קביעת מסגרת דיון להודעת הממשלה על שינוי בחלוקת התפקידים בין השרים.
רוני בר-און: הממשלה מבקשת להודיע היום הודעות בעניין שרים, כמפורט להלן: השר הנגבי יחדל לכהן כשר לביטחון פנים, יכהן כשר בלי תיק.
רוני בר-און: השר מאיר שטרית, שר התחבורה, יהיה השר המקשר בין הממשלה לכנסת במקום השר גדעון עזרא שר התיירות.
רוני בר-און: אלה הודעות שעליהן צריכה להתקיים הצבעה, והכנסת צריכה לאשר.
רוני בר-און: בנוסף לכך תודיע הממשלה דבר שאיננו טעון אישור הכנסת, בהתאם לסעיף 24(ב) לחוק יסוד: הממשלה, כי שר התיירות גדעון עזרא ימלא את מקומו של השר לביטחון פנים בנוסף על תפקידו כשר התיירות.
רוני בר-און: אני מציע, על בסיס ההצעה של מנגנון הכנסת, כי יהיה דיון סיעתי ויישמעו הודעות סיעות, שלוש דקות לכל סיעה.
רוני בר-און: בעד – פה אחד נגד – אין נמנעים – אין
רוני בר-און: קבענו אפוא שאלה יהיו סדרי הדיון.
רוני בר-און: קביעת ממלא מקום ליושב-ראש הכנסת בעת היעדרו מן הארץ
רוני בר-און: הנושא הבא הוא: קביעת ממלא מקום ליושב-ראש הכנסת בעת היעדרו מן הארץ.
רוני בר-און: יושב-ראש הכנסת ייעדר מן הארץ החל מהיום, כ' באלול התשס"ד, 6 בספטמבר 2004, ועד ליום ראשון, כ"ו באלול התשס"ד, 12 בספטמבר 2004.
רוני בר-און: אנחנו מתבקשים לקבוע ממלא מקום ליושב-ראש הכנסת לתקופת היעדרו זו מן הארץ.
רוני בר-און: יושב-ראש הכנסת המליץ למנות כממלא מקומו את סגן יושב-ראש הכנסת, חבר הכנסת משה כחלון, ולנו אין שום ספק שזאת המלצה שראוי להתחשב בה.
צבי הנדל: כשם שראש הממשלה בעת כזאת לא אישר לשר עוזי לנדאו לצאת לחוץ-לארץ, אי אפשר שנאשר ליושב-ראש הכנסת, כי הרי גם הוא מתנגד להתנתקות.
צבי הנדל: אנחנו חייבים לכבד את ראש הממשלה.
צבי הנדל: אם הוא קבע קו, לא יכול להיות שנמרה את פיו.
רוני בר-און: ההערה שלך היא הערה נכונה, אבל המצב הסטטוטורי במדינת ישראל הוא שיושב-ראש הכנסת לא זקוק לאישור מאף אחד כשהוא רוצה לצאת מן הארץ.
רוני בר-און: חבר הכנסת משה כחלון סגן היושב-ראש, ממלא מקום לתקופה האמורה.
רוני בר-און: בעד – פה אחד נגד – אין נמנעים – אין אושר למנות את חבר הכנסת משה כחלון לממלא מקום ליושב-ראש בעת היעדרו מן הארץ
רוני בר-און: משה כחלון אפוא ממלא מקום.
רוני בר-און: אנחנו מאחלים לו הצלחה גדולה בתפקידו.
רוני בר-און: אני פותח את ישיבה מספר 159 של ועדת הכנסת.
רוני בר-און: על סדר היום בקשת יושב-ראש ועדת הכלכלה להקדמת הדיון בהצעת חוק תאגידי מים וביוב (תיקון), התשס"ד-2004, לקראת הקריאה השנייה והשלישית.
רוני בר-און: אדוני יושב-ראש ועדת הכלכלה, בבקשה.
רוני בר-און: שלום שמחון: אני מבקש לאשר את הבקשה.
רוני בר-און: אנחנו רוצים להעלות את החוק היום לקריאה שנייה ושלישית כפי שסוכם עם הממשלה, עם יושב-ראש הקואליציה.
רוני בר-און: אנחנו מתואמים באופן מלא.
רוני בר-און: מי בעד מתן פטור מחובת הנחה לעניין קריאה שנייה ושלישית של הצעת חוק תאגידי מים וביוב (תיקון), התשס"ד-2004?
רוני בר-און: ה צ ב ע ה בעד – רוב נגד – אין נמנעים – אין הבקשה למתן פטור מחובת הנחה מוקדמת של הצעת חוק תאגידי מים וביוב (תיקון), התשסד-2004, לפני הקריאה השנייה והשלישית, נתקבלה.
רוני בר-און: אני קובע אפוא, שפה אחד אישרנו את הפטור מחובת הנחה.
רוני בר-און: תודה רבה ובהצלחה בהמשך.
רוני בר-און: מינוי סגן ליושב-ראש הכנסת – על-פי בקשת יושב-ראש סיעת שינוי
רוני בר-און: הנושא הבא על סדר היום הוא בקשתה של סיעת שינוי לחילופי גברי בעניין כהונה כסגן יושב-ראש הכנסת.
רוני בר-און: נתקבל אצלי העתק מכתבה של סגנית יושב-ראש הכנסת, חברת הכנסת אתי לבני, ליושב-ראש הכנסת, כהאי לשנא: "הריני להודיעך כי בסוף מושב הקיץ הנוכחי של הכנסת אני מפסיקה את כהונתי כסגנית יושב-ראש הכנסת, לאחר שתאושר כהונתי כיושבת-ראש הוועדה לקידום מעמד האשה בכנסת.
רוני בר-און: " התנאי המתלה הזה "לאחר שתאושר כהונתי כיושבת-ראש הוועדה לקידום מעמד האשה בכנסת" הוסר לפני פחות משעה, משעה שחברת הכנסת אתי לבני נבחרה על-ידי הוועדה לקידום מעמד האשה, בהמלצת ועדת הכנסת, כיושבת-ראש הוועדה לקידום מעמד האשה.
רוני בר-און: אנחנו בהזדמנות זאת שבים ומברכים אותה ומקווים שתעשה חיל בעמלה ותצליח בתנופה שיש היום לעבודת הוועדה הזאת בכנסת.
רוני בר-און: על-פי סעיף 1 לתקנון הכנסת, שעניינו הפרק העוסק בארגון הכנסת – העוסק ביושב-ראש הכנסת והסגנים - קבוע לאמור: "יושב-ראש הכנסת והסגנים, במספר שתקבע הכנסת, ייבחרו על-ידי הכנסת בבחירות גלויות".